Pirkimo sąlygų 9 priedas

# PIRKIMO–PARDAVIMO SUTARTIS NR.

## (Projektas)

**2025-\_\_-\_\_**

**Uždaroji akcinė bendrovė „Plungės autobusų parkas“**, juridinio asmens kodas *[nurodomas kodas]*, buveinės adresas *[nurodomas adresas]*, duomenys apie įmonę kaupiami ir saugomi *[nurodoma]* (toliau – „**Pirkėjas**“) atstovaujama , veikiančio pagal įstatus, ir

***[Tiekėjo pavadinimas]***, juridinio asmens kodas *[nurodomas kodas]*, buveinės adresas *[nurodomas adresas]*, duomenys apie įmonę kaupiami ir saugomi *[nurodoma]*, (toliau – „**Tiekėjas**“), atstovaujama*[pareigos, vardas, pavardė]*, veikiančio (-ios) pagal (dokumentas, kurio pagrindu veikia asmuo),

*(papildomai pateikiami duomenys apie kiekvieną jungtinės veiklos partnerį, jeigu Tiekėjas yra ūkio subjektų grupė)*

toliau kartu šioje prekių viešojo pirkimo–pardavimo sutartyje vadinami „**Šalimis**“, o kiekvienas atskirai –

„**Šalimi**“, vadovaudamiesi atviro konkurso *„* *“* (pirkimo skelbimas paskelbtas 20... m d.,

pirkimo Nr. .....) (toliau – Pirkimas) paskelbtomis pirkimo sąlygomis, Tiekėjo pasiūlymu ir pirkimo rezultatais, sudarė šią prekių pirkimo-pardavimo sutartį (toliau – „**Sutartis**“) ir susitarė dėl išvardytų Sutarties sąlygų.

## Sutarties dalykas

* 1. Sutarties dalykas yra  *[nurodomas perkamų Transporto priemonių gamintojas, modelis, pavadinimas]* (toliau – Transporto priemonės, Prekės) pirkimas-pardavimas, pristatymas, garantinis aptarnavimas ir priežiūra. Prekių techninė specifikacija pateikiama 1 Sutarties priede.
  2. Tiekėjas įsipareigoja Sutarties 2 skyriuje nustatytais terminais ir 5 skyriuje nustatyta tvarka pristatyti ir perduoti Pirkėjui Sutarties 1.1 punkte nurodytas Prekes, o Pirkėjas įsipareigoja Sutarties 5 skyriuje nustatyta tvarka priimti Prekes ir sumokėti Tiekėjui Sutartyje numatytą kainą Sutarties 3 skyriuje nustatytomis sąlygomis ir terminais.

## Pristatymo terminai

* 1. Tiekėjas Transporto priemones Pirkėjui savo jėgomis ir sąskaita turi pristatyti ir perduoti ne vėliau kaip per 2 mėnesius nuo sutarties įsigaliojimo.
  2. Transporto priemonių pristatymo terminas gali būti pratęsiamas po 1 mėnesį tik dėl šių aplinkybių: 1) pasikeičia teisinis reglamentavimas ir tai turi įtakos Tiekėjo prievolių įvykdymo terminui ir/arba 2) esant išskirtinai nepalankioms gamtinėms sąlygoms ir/arba 3) Pirkėjo pateikiami nurodymai Tiekėjui turi įtakos Tiekėjo prievolių įvykdymo terminams ir/arba 4) atsiranda uždelsimas, kliūčių ar trukdymų (prekių gamybos sustabdymas dėl medžiagų trūkumo ir kitos aplinkybės, kurioms gamintojas ar tiekėjas neturi įtakos), kurių atsiradimui Tiekėjas neturi įtakos ir už kuriuos jis neatsako ir kurie sukelti ir priskirtini tretiesiems asmenims ir/arba 5) pratęsimo būtinybė atsirado dėl kitų aplinkybių, kurių kiekviena Sutarties Šalis, būdama protinga ir apdairi negalėjo numatyti (atsiradus bet kuriai anksčiau nurodytai aplinkybei privalo būti pateikiami tai įrodantys/pagrindžiantys dokumentai).
  3. Tiekėjas, planuodamas Transporto priemonių pristatymą, turi atsižvelgti į 5 skyriuje nustatytas Transporto priemonių patikrinimo procedūras. Netesybos už pristatymo pažeidimus Tiekėjui nebus taikomos, jeigu pažeidimai įvyks dėl Pirkėjo laiku neatliktų patikrinimų.
  4. Tiekėjas kartu su Prekėmis turi pateikti Pirkėjui naudojimo ir priežiūros instrukcijas, kuriose būtų detaliai aprašyta, kaip naudoti, prižiūrėti, reguliuoti ir taisyti Sutartyje numatytas Prekes ar jų dalis, ir 1 Sutarties priede „Techninė specifikacija“ nurodytus dokumentus bei surengti Pirkėjo darbuotojams 1 Sutarties priede „Techninė specifikacija“ nurodytos apimties mokymus. Kol Pirkėjui nepateikiamas 1 Sutarties priede „Techninė specifikacija“ nurodytos Prekių naudojimo ir priežiūros instrukcijos (reikalaujama kalba ir reikalaujamas instrukcijų kopijų kiekis) ir kiti dokumentai būtini tinkamai naudoti Prekes, priemonės, nėra surengti mokymai, laikoma, kad Tiekėjo sutartiniai įsipareigojimai, susiję su Prekių pristatymu, neįvykdyti.
  5. Tiekėjas įsipareigoja su pirmos transporto priemonės pristatymu Pirkėjui pateikti visus reikalingus dokumentų komplektus transporto priemonės registracijai Lietuvoje.
  6. Tiekėjas transporto priemonių garantinę priežiūrą, garantinį remontą ir kitas su transporto priemonių garantine priežiūra ir garantiniu remontu susijusias paslaugas turi suteikti kaip numatyta 1 Sutarties priede

„Techninė specifikacija“.

## Sutarties kaina ir apmokėjimas:

* 1. Pradinės sutarties vertė yra (*suma žodžiais*) Eur be PVM.

|  |  |  |
| --- | --- | --- |
| Eil. Nr. | Sutarties kaina | Pirkimo objektas |
| 3.1.1. | **Prekių kaina**  Eur su PVM, iš jų: |  |
| 3.1.1.1. | Eur be PVM, |
| 3.1.1.2. | PVM ( proc.) Eur. |

* 1. Prekių kaina apima visas tiesiogines ir netiesiogines Tiekėjo išlaidas, visus mokesčius ir rinkliavas bei kitas išlaidas, susijusias su Sutartyje numatytų įsipareigojimų vykdymu (pvz., transportavimo, pakavimo, krovimo, tranzito, tikrinimo, pristatytų Prekių surinkimo vietoje ir (arba) paleidimo ir (arba) šių darbų priežiūros išlaidas; aprūpinimo įrankiais, reikalingais pristatytų Prekių surinkimui ir (arba) priežiūrai, išlaidas; naudojimo ir priežiūros instrukcijų, numatytų techninėse specifikacijose, pateikimo išlaidas; Pirkėjo darbuotojų mokymo išlaidas).
  2. Pirkėjas už Prekes Tiekėjui sumokės per 30 kalendorinių dienų nuo transporto priemonės (-ių) priėmimo – perdavimo akto pasirašymo dienos ir PVM sąskaitos faktūros pateikimo[[1]](#footnote-1) dienos.
  3. Pirkėjas už Prekes Tiekėjui atsiskaito mokėjimo pavedimais į Tiekėjo nurodytą sąskaitą banke. Atsiskaitymo data laikoma pinigų nuskaitymo iš Pirkėjo sąskaitos diena.
  4. Nepaisant to, kas nurodyta mokėjimo pavedimuose, Pirkėjui atlikus mokėjimus Tiekėjui pagal Sutartį, įmokos pirmiausia yra skiriamos padengti anksčiausiai atsiradusiems įsiskolinimams pagal Sutartį, antrąja eile – delspinigiams apmokėti, jeigu jie buvo priskaičiuoti pagal Sutartį.
  5. Sutarčiai taikoma: fiksuotos kainos kainodara. Prekių kaina be PVM, nurodyta pasiūlymo formoje (2 Sutarties priede), visą Sutarties galiojimo laikotarpį yra nekeičiami. Jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Tiekėjo tiekiamų Prekių Sutartyje nurodytai kainai, Sutarties kaina perskaičiuojama nekeičiant Prekių kainos be PVM. Perskaičiuota Sutarties kaina įforminama Susitarimu ir turi būti taikoma nuo naujo PVM įvedimo datos (nepriklausomai nuo to, kada pasirašytas Susitarimas).
  6. Šalių perskaičiavimai ir sutarimai, nurodyti 3.6 punkte, bus įforminami Šalių rašytiniu susitarimu, kuris įsigalios jo pasirašymo dieną ir taps neatsiejama Sutarties dalimi. Susitarimas pasirašomas ne vėliau kaip per 14 kalendorinių dienų.
  7. Prekių kaina pasikeitus kitiems mokesčiams (išskyrus PVM) nebus perskaičiuojama.
  8. Bet kuri Sutarties šalis Sutarties galiojimo metu turi teisę inicijuoti Sutartyje nustatytų Sutarties kainos perskaičiavimą (keitimą) ne dažniau kaip vieną kartą per 6 Sutarties galiojimo mėnesius (pirmą pakeitimą atliekant ne anksčiau kaip po 6 mėnesių nuo Sutarties įsigaliojimo dienos, jeigu perskaičiavimas jau buvo atliktas – nuo paskutinio perskaičiavimo pagal šį punktą dienos), jeigu Suderintą vartotojų kainų indeksą sektoriuje „Transporto priemonių įsigijimas“ kainų pokytis (k), apskaičiuotas kaip nustatyta Sutarties 3.12 punkte, viršija (sumažėjo) 5 procentus. Atlikdamos perskaičiavimą šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis, iš kitos šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo.
  9. Prekių kaina laikomi perskaičiuotais, kai šalys pasirašo susitarimą dėl jos perskaičiavimo, kuris tampa neatskiriama Sutarties dalis. Perskaičiuota Sutarties kaina taikomi už tą Prekių dalį, kurio teikiamos po susitarimo dėl kainos perskaičiavimo pasirašymo dienos.
  10. Šalys privalo Susitarime dėl Sutarties kainos perskaičiavimo nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuota kaina, perskaičiuotą pradinės sutarties vertę.
  11. Nauja Sutarties kaina apskaičiuojama (-i) pagal formulę:

*, kur*

a – kaina (Eur be PVM) (jei jis jau buvo perskaičiuotas, tai po paskutinio perskaičiavimo).

a1 – perskaičiuota (pakeista) kaina (Eur be PVM)

k – Pagal Suderintą vartotojų kainų indeksą sektoriuje „Transporto priemonių įsigijimas“ (apskaičiuotas Suderintą vartotojų kainų indeksą pokytis (padidėjimas arba sumažėjimas) (%). „k“ reikšmė skaičiuojama pagal formulę:

, (proc.) kur

Indnaujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas Suderintas vartotojų kainų indeksas sektoriuje „Transporto priemonių įsigijimas“.

Indpradžia – laikotarpio pradžios datos (mėnesio) Suderintas vartotojų kainų indeksas sektoriuje „Transporto priemonių įsigijimas“. Pirmojo perskaičiavimo atveju laikotarpio pradžia (mėnuo) yra Sutarties sudarymo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

* 1. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolesniems skaičiavimams naudojamas suapvalinus iki vieno skaitmens po kablelio, o apskaičiuota kaina „a“ suapvalinamas iki dviejų (įrašoma tiek skaitmenų, kiek kaina nurodyti naudojama sudarytoje sutartyje) skaitmenų po kablelio.
  2. Vėlesnis kainų perskaičiavimas negali apimti laikotarpio, už kurį jau buvo atliktas perskaičiavimas.
  3. Tiesioginio atsiskaitymo Tiekėjo pasitelkiamiems subtiekėjams galimybės įgyvendinamos šia tvarka:
     1. Subtiekėjas, norėdamas, kad Pirkėjas tiesiogiai atsiskaitytų su juo pateikia prašymą Pirkėjui ir inicijuoja trišalės sutarties tarp jo, Pirkėjo ir Tiekėjo sudarymą. Sutartis turi būti sudaryta ne vėliau kaip iki Pirkėjo atsiskaitymo su subtiekėju. Trišalėje sutartyje nurodoma Tiekėjo teisė prieštarauti nepagrįstiems mokėjimams, tiesioginio atsiskaitymo su subtiekėju tvarka, atsižvelgiant į pirkimo dokumentuose ir subtiekimo sutartyje nustatytus reikalavimus.
     2. Subtiekėjas, prieš pateikdamas sąskaitą faktūrą Pirkėjui, turi ją suderinti su Tiekėju. Suderinimas laikomas tinkamu, kai subtiekėjo išrašytą sąskaitą faktūrą raštu patvirtina atsakingas Tiekėjo atstovas, kuris yra nurodytas trišalėje sutartyje. Pirkėjo atlikti mokėjimai subtiekėjui pagal jo pateiktas sąskaitas faktūras atitinkamai mažina sumą, kurią Pirkėjas turi sumokėti Tiekėjui pagal Pirkimo sutarties sąlygas ir tvarką. Tiekėjas, išrašydamas ir pateikdamas sąskaitas faktūras Pirkėjui, atitinkamai į jas neįtraukia subtiekėjo tiesiogiai Pirkėjui pateiktų ir Tiekėjo patvirtintų sąskaitų faktūrų sumų.
     3. Tiesioginis atsiskaitymas su subtiekėju neatleidžia Tiekėjo nuo jo prisiimtų įsipareigojimų pagal sudarytą Pirkimo sutartį. Nepaisant nustatyto galimo tiesioginio atsiskaitymo su subtiekėju, Tiekėjui Pirkimo sutartimi numatytos teisės, pareigos ir kiti įsipareigojimai nepereina subtiekėjui.
     4. Atsiskaitymai su subtiekėju atliekami trišalėje sutartyje nustatyta tvarka, atsižvelgiant į Pirkimo sutartyje nustatytą kainodarą. Su subtiekėjais gali būti atsiskaitoma tik po to, kai pilnai įvykdomi subtiekėjų įsipareigojimai ir yra pasirašytas perdavimo-priėmimo aktas.
     5. Jei dėl tiesioginio atsiskaitymo su subtiekėju faktiškai nesutampa Tiekėjo ir subtiekėjo mokėtinos sumos, rizika prieš Pirkėją tenka Tiekėjui ir neatitikimai pašalinami Tiekėjo sąskaita.

## Sutarties įvykdymo užtikrinimai

* 1. Sutarties įvykdymo užtikrinimai:

|  |  |  |  |
| --- | --- | --- | --- |
| Sutarties įvykdymo užtikrinimo būdai | Sutarties įvykdymo užtikrinimo pateikimo terminas | Sutarties įvykdymo užtikrinimo vertė | Sutarties įvykdymo užtikrinimo galiojimo terminas |
| 4.1.1. Sutarties iki Prekių priėmimo-perdavimo akto pasirašymo dienos įvykdymas užtikrinamas piniginiu užstatu, pervestu į UAB „Plungės autobusų parkas“ sąskaitą LT\_\_\_\_\_\_\_\_\_\_\_\_\_\_\_\_\_\_\_  arba banko garantija arba draudimo bendrovės  išduotas laidavimo draudimas | Tiekėjas pateikia ne vėliau kaip per 10 (dešimt) darbo dienų nuo Sutarties pasirašymo dienos. | 10 proc. sutarties vertės be PVM | turi galioti ne trumpiau nei 10 mėnesių nuo Sutarties įsigaliojimo datos. Tuo atveju, kai prekių pristatymo terminas yra pratęsiamas, taip pat turi būti atitinkamai pratęstas ir banko garantijos ar draudimo bendrovės laidavimo draudimo rašto) galiojimo terminas. |

* 1. Banko garantijai arba draudimo bendrovės išduotam laidavimo draudimui keliami reikalavimai:
     1. pateiktoje garantijoje arba laidavimo draudime turi būti nurodytas jos galiojimo terminas, laidavimo draudimas pateikiamas su įmokos dėl laidavimo draudimo apmokėjimo patvirtinimo dokumentus;
     2. garantija arba laidavimo draudimas turi būti besąlyginė (-is) ir neatšaukiama (-as);
     3. garantiją arba laidavimo draudimą suteikęs bankas privalo per 5 darbo dienas sumokėti Pirkėjui garantijoje arba laidavimo draudime nurodytą pinigų sumą, gavęs pirmą rašytinį reikalavimą nereikalaudamas, kad Pirkėjas savo reikalavimą pagrįstų.
  2. Sutarties įvykdymo užtikrinimo dalykas – esminis Sutarties pažeidimas.
  3. Jei Pirkėjas pasinaudoja sutarties sąlygų įvykdymo garantija, Tiekėjas, siekdamas toliau vykdyti Sutarties įsipareigojimus, privalo per 10 (dešimt) darbo dienų nuo pranešimo apie pasinaudojimą banko garantija arba draudimo liudijimu išsiuntimo dienos pateikti Pirkėjui naują banko garantiją arba laidavimo draudimą atitinkamai 4.1 punkte nurodytos sumos Sutarties sąlygų iki atitinkamo punkto galiojimo laiko

pabaigos. Vėlesni Sutarties ar kitų su ja susijusių dokumentų pakeitimai ar papildymai neturės įtakos garanto įsipareigojimų pagal Sutarties sąlygų įvykdymo garantijas vykdymui ar apimčiai ir neatleis garanto nuo pilnutinio įsipareigojimų pagal Sutarties sąlygų įvykdymo garantijas vykdymo. Pratęsus sutartį, sustabdžius sutartį ar vėluojant vykdyti sutartį turi būti pateiktas pratęstas arba naujas sutarties įvykdymą užtikrinantis dokumentas.

## Prekių patikra, pristatymas ir priėmimas bei mokymai

* 1. Pirkėjas turi teisę savo iniciatyva, suderinus su Tiekėju, atlikti išankstinę perkamų Transporto priemonių techninę patikrą (toliau – „**Patikra**“). Patikrą Pirkėjas gali atlikti bet kuriuo Sutarties vykdymo metu iki paskutinės Transporto priemonės pristatymo (paskutinio priėmimo-perdavimo akto pasirašymo). Patikrą atlieka Pirkėjo darbuotojai arba Pirkėjas gali pasitelkti nešališkus trečiuosius asmenis – specialistus, turinčius reikalingas kompetencijas bei galinčius pateikti tai įrodančius dokumentus.
  2. Transporto priemonių techninė patikra atliekama tokia tvarka:
     1. Tiekėjas, paruošęs Prekes pristatymui (jeigu pristatoma partijomis, paruošus kiekvieną iš partijų), pateikia Pirkėjui išankstinį raštišką pranešimą apie tai ir sudaro sąlygas Pirkėjui apžiūrėti Prekes prieš jų pristatymą Tiekėjo adresu *(įrašyti adresą).*
     2. Pranešimas siunčiamas Pirkėjui šios Sutarties 10 skyriuje nurodytu elektroninio pašto adresu. Laikoma, kad Pirkėjas gavo pranešimą, kai Tiekėjas išsiunčią jį Pirkėjui elektroniniu paštu ir turi išsiuntimą patvirtinantį dokumentą, išskyrus, kai Pirkėjas gali įrodyti, kad jis pranešimo negavo.
     3. Pirkėjas per 10 darbo dienų nuo tokio pranešimo gavimo dienos įsipareigoja patikrinti Prekes Tiekėjo nurodytose patalpose arba raštu pranešti apie atsisakymą atlikti tokį patikrinimą.
     4. Prekių patikrinimas Tiekėjo nurodytose patalpose atliekamas Pirkėjo sąskaita, siekiant patikrinti, ar pagaminta Prekė atitinka Konkurso sąlygose ir Tiekėjo pasiūlyme nurodytiems techniniams reikalavimams. Pridavimo metu bus tikrinami atitikties liudijimo duomenys, papildomai perkančioji organizacija gali atlikti fizinius matavimus. Prekių patikrinimo prieš jų pristatymą metu turi būti patikrinamas Prekių atitikimas jų specifikacijai ir tokio išankstinio tikrinimo rezultatai (pastebėti trūkumai) fiksuojami šalių įgaliotų atstovų pasirašomame protokole su viena iš galimų išvadų:
        1. Transporto priemonė ir jos įranga atitinka techninę specifikaciją. Prekių pristatymas leidžiamas.
        2. Transporto priemonė ir jos įranga atitinka techninę specifikacija su nedideliais trūkumais, kuriuos Tiekėjas įsipareigoja pašalinti iki Transporto priemonės pristatymo Pirkėjui ir Prekių priėmimo – perdavimo akto pasirašymo. Prekių pristatymas leidžiamas.
        3. Transporto priemonė ir jos įranga neatitinka techninės specifikacijos. Prekių pristatymas negalimas.
     5. Nustatytus trūkumus Tiekėjas turi pašalinti ir apie ištaisytus trūkumus Tiekėjas Pirkėją informuoja raštu. Pirkėjas turi teisę dar kartą atlikti patikrą, tam, kad įsitikintų, ar nustatyti trūkumai buvo ištaisyti. Pakartotinio patikrinimo atveju, Pirkėjo trijų darbuotojų ar pasitelktos trečiosios nepriklausomos šalies specialistų, transporto ir apgyvendinimo išlaidas turės padengti Tiekėjas. Tiekėjui trūkumų neištaisius ar (ir) atsisakant juos ištaisyti, Pirkėjas gali vienašališkai nutraukti sutartį dėl esminio sutarties pažeidimo.
  3. Prekės turi būti pristatytos ir Pirkėjui perduotos Pirkėjo nurodytu adresu. Pirkėjas jokių išlaidų dėl Prekių pristatymo ir perdavimo Pirkėjui patirti negali.
  4. Tiekėjas privalo užtikrinti tokią Prekių komplektaciją ir techninę būklę, kad prekės jų perdavimo pirkėjui metu atitiktų techninėje specifikacijoje pirkėjo nurodytus reikalavimus ir tiekėjo pasiūlyme nurodytas technines charakteristikas. Tiekėjo pasiūlyme nurodyta Prekių techninė specifikacija pridedama šios Sutarties 1 priede.
  5. Pirkėjas turi patikrinti pristatytas Prekes per 5 (penkias) darbo dienas ir nurodyti visus Prekių ar atskirų jų dalių, agregatų, įrenginių ir sistemų defektus ar trūkumus, medžiagų ir komponentų atitikimą techninėje specifikacijoje nustatytiems techniniams arba kokybės reikalavimams, kuriuos jis nustato, ir surašyti Transporto priemonių patikros akte. Apie priėmimo metu nustatytus trūkumus Pirkėjas raštu informuoja Tiekėją per 7 (septynias) darbo dienas nuo Transporto priemonių pristatymo Pirkėjui dienos.
  6. Transporto priemonių patikros akte nurodytus Transporto priemonės defektus ar trūkumus, ar neatitiktis techninėje specifikacijoje nustatytiems techniniams arba kokybės reikalavimams Tiekėjas turi pašalinti per įmanomai trumpiausią protingą Šalių sutartą terminą.
  7. Transporto priemonės patikros metu Transporto priemonės defektų, trūkumų, neatitikčių techninėje specifikacijoje nustatytiems techniniams arba kokybės reikalavimams nenustačius, Pirkėjas per 2 (dvi) darbo dienas pasirašo Tiekėjo sudarytą Prekių perdavimo-priėmimo aktą.
  8. Prekių nuosavybės teisė pereina Pirkėjui nuo Prekės perdavimo-priėmimo akto pasirašymo momento. Prekės perdavimo-priėmimo aktas pasirašomas ne anksčiau kaip išduodamas transporto priemonių registracijos liudijimas. Tiekėjas atsakingas už transporto priemonės registraciją Pirkėjo vardu ir transporto priemonių registracijos liudijimo pateikimą Pirkėjui.
  9. Pristatęs transporto priemones, ne vėliau kaip per 10 darbo dienų tiekėjas Užsakovo patalpose (kontaktiniu būdu) pagal savo sudarytą programą privalo savo sąskaita apmokyti ne mažiau kaip vieną remonto meistrą ir ne mažiau kaip vieną šaltkalvį, kaip tinkamai atlikti transporto priemonių priežiūrą; Mokymų datos ir grafikai turi būti suderinti su Užsakovu. Tiekėjas turi pateikti mokymų metodinę medžiagą lietuvių kalba visiems mokymų dalyviams. Tiekėjas turi perduoti Užsakovui visą medžiagą-instrukciją, skirtą vairuotojams apie transporto priemonių sandaros ir eksploatavimo ypatumus lietuvių kalba. Pristatęs transporto priemones, ne vėliau nei per 3 darbo dienas, tiekėjas turi apmokyti ne mažiau kaip tris, bet ne daugiau kaip penkis Užsakovo autobusų vairuotojus Užsakovo buveinėje pagal saugaus ir ekonomiško vairavimo programą. Mokymų datos ir grafikai turi būti suderinti su Užsakovu. Tiekėjas turi pateikti mokymų metodinę medžiagą lietuvių kalba visiems mokymų dalyviams. Sėkmingai mokymą užbaigusiems darbuotojams tiekėjas turi išduoti pažymėjimus.

## Šalių atsakomybė

* 1. Pirkėjas, uždelsęs atsiskaityti Sutartyje nustatytu terminu, Tiekėjui pareikalavus, nuo kitos dienos moka 0,05 proc. pavėluoto mokėjimo sumos dydžio delspinigius už kiekvieną uždelstą dieną, bet ne daugiau nei 6 (šešis) procentus nuo pavėluoto mokėjimo sumos.
  2. Tiekėjas, dėl savo kaltės vėluojantis Sutartyje nustatytais terminais pristatyti Transporto priemones, Pirkėjui pareikalavus, moka už kiekvieną uždelstą dieną 0,05 proc. nuo Prekių kainos dydžio delspinigius, kuri laikoma minimaliais Pirkėjo nuostoliais ir kuri gali būti išskaičiuojama iš Pirkėjui priklausančių mokėjimų Tiekėjui sumos. Dėl Tiekėjo kaltės vėluojant pristatyti Prekes ilgiau kaip 10 darbo dienų, laikoma, kad Tiekėjas padarė esminį Sutarties pažeidimą.
  3. Netesybų sumokėjimas neatleidžia Šalių nuo pareigos vykdyti Sutartyje prisiimtus įsipareigojimus.

## Garantijos

* 1. Tiekėjas garantuoja, kad pagal Sutartį tiekiamos Prekės atitinka Pirkimo sąlygų reikalavimus ir Tiekėjo pasiūlyme nurodytas Prekes, t. y. yra naujos, nenaudotos.
  2. Tiekėjas garantuoja, kad Prekės, tiekiamos pagal Sutartį, yra kokybiškos, neturi dizaino, medžiagų ar darbo defektų arba defektų, atsiradusių dėl kokių nors Tiekėjo veiksmų ar jų nebuvimo, taip pat galinčių atsirasti normaliai naudojant Prekes galutinėje Prekių paskirties vietoje esančiomis klimatinėmis ir aplinkos sąlygomis.
  3. Tiekėjas įsipareigoja Transporto priemonių garantinę priežiūrą ir garantinį remontą atlikti visą Transporto priemonių garantijos laikotarpį. Tiekėjas garantuoja, kad nemokamai atliks Transporto priemonių garantinio remonto darbus (paslaugas), įskaitant ir panaudotas atsargines dalis ir / ar medžiagas.

## Garantinis laikotarpis:

* + 1. garantinis laikotarpis skaičiuojamas nuo transporto priemonės pirmosios registracijos dienos;
    2. garantija, visai transporto priemonei (išskyrus 7.4.4 p. nurodytas dalis), įskaitant elektroninę įrangą ne mažiau kaip 24 mėnesių arba 200 000 km, priklausomai nuo to, kas įvyks anksčiau. Garantija netaikoma greitai nusidėvinčioms dalims taip pat garantija netaikoma komplektuojamų dalių normaliam nusidėvėjimui/senėjimui.
    3. traukos akumuliatorių talpumui taikoma ne trumpesnė kaip 5 metų garantija su ne trumpesniu kaip 200 000 km ridos apribojimu; garantija užtikrina, kad akumuliatorių talpumas sumažės ne daugiau kaip 20 % per nurodytą laikotarpį.
    4. Garantija kėbului (rėmai, suvirinimo siūlės, ratų arkos, sėdynių rėmas, turėklai ir kt.) nuo kiauryminių prarūdijimų, įtrūkimų ar deformacijų – ne mažiau kaip 10 metų garantija.
  1. Jeigu Pirkėjas negali naudotis Preke dėl nuo Tiekėjo priklausančių kliūčių, tai garantijos terminas neskaičiuojamas tol, kol Tiekėjas tas kliūtis pašalina.
  2. Garantija netaikoma savaime susidėvėjusioms detalėms (pvz., stabdžių trinkelėms, stabdžių diskams, padangoms, valytuvams, skysčiams, tepalams, lemputėms, diržams ir pan.).
  3. Garantiniu laikotarpiu keičiamos detalės turi būti naujos, originalios, jos turi būti identiškos keičiamoms. Naujai pakeistoms detalėms suteikiama nauja garantija nuo pakeitimo datos iki transporto priemonės garantijos pabaigos, bet ne trumpiau nei 6 mėnesiai.
  4. Garantiniu laikotarpiu Pirkėjas turi būti konsultuojamas dėl gedimų diagnozavimo, jų atsiradimo priežasčių ir pašalinimo. Kai tas pats gedimas (defektas) kartojasi, Tiekėjas pašalina defektus ir jų atsiradimo priežastis ir kituose garantiniuose autobusuose per ne ilgesnį kaip 6 mėnesių periodą, nelaukiant kol gedimas atsiras.
  5. Garantijos terminas pratęsiamas tokiam laikui, kurį Pirkėjas negalėjo naudoti Prekės dėl trūkumų, atsiradusių dėl Prekių gamybos broko, ir Pirkėjas pranešė raštu apie trūkumus Tiekėjui. Terminas stabdomas nuo tos dienos, kai Pirkėjas pranešė raštu apie trūkumus Tiekėjui ar jo įgaliotam servisui, ir pratęsiamas nuo tos dienos, kai Tiekėjas, pašalinęs trūkumus, grąžiną Prekę Pirkėjui.
  6. Garantijos metu Tiekėjas privalo užtikrinti transporto priemonių privalomąją techninę priežiūrą ar garantinį remontą pagal nustatytą transporto priemonės gamintojo grafiką ar suteikti su transporto priemonių privalomąja technine priežiūra ir garantiniu remontu susijusias paslaugas ne vėliau nei per 7 darbo dienas po transporto priemonės perdavimo Tiekėjui. Tiekėjas transporto priemonę savo jėgomis ir sąskaita turi pristatyti privalomajai techninei priežiūrai ar garantiniam remontui atlikti. Pirkėjas Tiekėją apie numatomą transporto priemonių privalomąją techninę priežiūrą pagal nustatytą transporto priemonės gamintojo grafiką informuoja ne vėliau kaip prieš 5 darbo dienas.
  7. Tiekėjas įsipareigoja pagrindinių agregatų (baterijų blokai, variklis, ašys, vairo sistema) remontą ir pakeitimą atlikti ne ilgiau nei per trumpiausią įmanomą abipusiu susitarimu suderintą terminą, bet ne ilgiau nei per 20 darbo dienų.
  8. Jei Tiekėjas vėluoja atlikti iš Pirkėjo paimtos transporto priemonės garantinius aptarnavimus ir (ar) grąžinti transporto priemonę Pirkėjui ilgiau kaip iki 7.10 - 7.11 punktuose numatytų terminų pabaigos, Tiekėjas įsipareigoja už pirmąsias uždelstas 10 įsipareigojimo įvykdymo dienų sumokėti Pirkėjui po150 (vienas šimtas penkiasdešimt) eurų baudą už kiekvieną dieną, o už daugiau nei 10 uždelstų įsipareigojimo įvykdymo dienų sumokėti po 300 (trys šimtai) eurų baudą už kiekvieną dieną ir kompensuoti kitus dėl netinkamai Tiekėjo atliktų įsipareigojimų Pirkėjo patirtus tiesioginius nuostolius per 10 darbo dienų nuo Pirkėjo pretenzijos išsiuntimo Tiekėjui dienos.
  9. Jei Tiekėjas pažeidžia 7.10 ir 7.11 punktuose numatytus Tiekėjo įsipareigojimus 5 ar daugiau kartų, tai laikoma esminiu Sutarties pažeidimu.

## Transporto priemonių techninė priežiūra ir remontas

* 1. Tiekėjas privalo užtikrinti transporto priemonės gamintojo numatytą aptarnavimą ir priežiūrą gamintojo autorizuotame autoservise, ne didesniu kaip 100 km atstumu nuo Pirkėjo buveinės. Techninių aptarnavimų intervalas kaip numatyta transporto priemonės gamintojo. Jeigu gamintojo autorizuotas autoservisas didesniu kaip 100 km atstumu nuo Pirkėjo buveinės, transporto priemonės nuvežimą ir grąžinimą savo kaštais organizuoja Tiekėjas. Pasirašant pirkimo sutartį pateikiamas dokumentas, nurodantis aptarnavimų periodiškumą. Privalomoji techninė priežiūra yra kompleksas autoserviso darbų (dalių, techninių skysčių ir medžiagų keitimas, sistemų patikra ir jų reguliavimo darbai), kurie yra atliekami pagal transporto priemonės gamintojo nustatytus intervalus ir kuriais siekiama palaikyti transporto priemonės gamintojo nustatytą tinkamą transporto priemonės techninę būklę.
  2. Pirkėjas įsipareigoja visą Sutarties laikotarpį Tiekėjo pateiktoje transporto priemonių techninėje dokumentacijoje nurodytais terminais (arba pagal nurodytą transporto priemonių ridą, arba pagal transporto priemonių eksploatacijos laiką) pranešti Tiekėjui (ar nurodytam servisui) apie būtinybę atlikti transporto priemonių privalomąją techninę priežiūrą.
  3. Transporto priemonė patyrusi auto įvykį turi būti suremontuota per 20 darbo dienų nuo užsakymo pateikimo dienos, šios dienos neskaičiuojant. Esant dideliems pažeidimams (pažeista kėbulo konstrukcija ir pan.) ir motyvuotai suderinus su Pirkėju, terminas gali būti pratęstas iki 40 darbo dienų. Esant pažeidimams, kai transporto priemonės nėra galimybės suremontuoti ar atlikti transporto priemonių privalomąją techninę priežiūrą/remontą gamintojo ar jo atstovo autorizuotame servise, Pirkėjo ir Tiekėjo susitarimu gali būti nustatomas kitas terminas remonto darbams atlikti.
  4. Jei Tiekėjas vėluoja atlikti iš Pirkėjo paimtos transporto priemonės privalomąją techninę-garantinę priežiūrą ir (ar) grąžinti transporto priemonę Pirkėjui ilgiau nei kaip iki 8.3 punkte numatytų terminų pabaigos, Tiekėjas įsipareigoja už pirmąsias uždelstas 10 įsipareigojimo įvykdymo dienų sumokėti Pirkėjui po 150 (vienas šimtas penkiasdešimt) eurų baudą už kiekvieną dieną, o už daugiau nei 10 uždelstų įsipareigojimo įvykdymo dienų sumokėti po 300 (trys šimtai eurų baudą už kiekvieną dieną) ir kompensuoti kitus dėl netinkamai Tiekėjo atliktų įsipareigojimų Pirkėjo patirtus tiesioginius nuostolius per 10 darbo dienų nuo Pirkėjo pretenzijos išsiuntimo Tiekėjui dienos.
  5. Jei Tiekėjas 6 mėnesių laikotarpiu pažeidžia 8.3 punkte numatytus Tiekėjo įsipareigojimus 5 ar daugiau kartų, tai laikoma esminiu Sutarties pažeidimu.

## Susirašinėjimas

* 1. Sutarties Šalys susirašinėja lietuvių kalba. Visi pranešimai, sutikimai ir kitas susirašinėjimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai, išsiųsti žemiau nurodytais kontaktais:

|  |  |  |
| --- | --- | --- |
|  | **Pirkėjas** | **Tiekėjas** |
| Vardas, pavardė, pareigos |  |  |
| Adresas |  |  |
| Telefonas |  |  |
| El. paštas |  |  |

* 1. Jei pasikeičia Šalies adresas ir/ar kiti duomenys, tokia Šalis turi informuoti kitą Šalį pranešdama ne vėliau, kaip prieš 7 (septynias) dienas. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.

## Subtiekėjai ir jų keitimo tvarka

*Jeigu Tiekėjas sudarydamas sutartį gali nurodyti, kokius subtiekėjus jis pasitelkia, tuomet rašoma:*

* 1. Tiekėjas numato pasitelkti šį (šiuos) subtiekėją (subtiekėjus):

*(fizinio /juridinio asmens pavadinimas, kodas, gyvenamoji vieta, buveinės adresas, atstovo duomenys)*

šioms Sutartis vykdymo dalims:

*(nurodyti kokiai Sutarties vykdymo daliai pasitelkiamas subtiekėjas) Jeigu Tiekėjas nenumato pasitelkti subtiekėjų, tai nurodoma:*

* 1. Sutarties pasirašymo metu Tiekėjas šios sutarties vykdymui nenumato pasitelkti subtiekėjo

(subtiekėjų).

*Jeigu Tiekėjas sudarydamas Sutartį negali nurodyti, kokius subtiekėjus jis pasirenka, tuomet nurodoma:*

* 1. Sudarius Sutartį, tačiau ne vėliau negu Sutartis pradedama vykdyti, Tiekėjas įsipareigoja Pirkėjui raštu pranešti tuo metu žinomo pasitelkti subtiekėjo pavadinimą, kontaktinius duomenis ir jų atstovus bei pateikti jo teisę verstis veikla, kuri reikalinga pirkimo sutarčiai įvykdyti, atitikimą įrodančius dokumentus. Tiekėjas taip pat privalo nurodyti, kuriai Sutarties vykdymo daliai pasitelkiamas subtiekėjas.
  2. Tiekėjas turi teisę Sutarties vykdymui pasitelkti naujus, nenurodytus subtiekėjus, kurių pajėgumais Tiekėjas nesirėmė pirkimo dokumentuose numatytiems kvalifikacijos reikalavimams pagrįsti. Tiekėjas, bet kuriuo Sutarties vykdymo metu, subtiekėjus, kurių pajėgumais Tiekėjas nesirėmė pirkimo dokumentuose numatytiems kvalifikacijos reikalavimams pagrįsti, gali keisti savo nuožiūra.
  3. Tiekėjas, bet kuriuo Sutarties vykdymo metu, ne vėliau nei prieš 5 (penkias) darbo dienas iki numatomo naujo subtiekėjo, kurio pajėgumais Tiekėjas nesirėmė pirkimo dokumentuose numatytiems kvalifikacijos reikalavimams pagrįsti, pasitelkimo ir (arba) keitimo apie tai privalo informuoti Pirkėją. Pirkėjas (jeigu buvo taikoma pirkimo dokumentuose) turi patikrinti, ar nėra subtiekėjo pašalinimo pagrindų ir subtiekėjo atitiktį nacionalinio saugumo interesams ir reikalavimams nebūti registruotu (nuolat gyvenančiu ar turinčiu pilietybę) nepatikimomis laikomose valstybėse ar teritorijose. Jeigu subtiekėjo padėtis neatitinka bent vieno iš nurodytų reikalavimų, Pirkėjas reikalauja pakeisti šį subtiekėją reikalavimus atitinkančiu subtiekėju. Pirkėjas per 5 (penkias) darbo dienas raštu informuoja Tiekėją apie sutikimą pasitelkti ir (ar) keisti naują subtiekėją, kurio pajėgumais Tiekėjas nesirėmė pirkimo dokumentuose numatytiems kvalifikacijos reikalavimams pagrįsti. Pirkėjui sutikus, Šalys pasirašo Susitarimą, kuris laikomas neatsiejama Sutarties dalimi. Subtiekėjai, kurių pajėgumais Tiekėjas rėmėsi, kad atitiktų pirkimo dokumentuose nustatytus kvalifikacijos reikalavimus, gali būti keičiami tik šiais atvejais:
     1. kai subtiekėjui iškelta bankroto byla, pradėtas bankroto procesas ne teismo tvarka, jis tampa nemokus arba yra nemokumo tikimybė, sustabdo ūkinę veiklą ar kai įstatymuose ir kituose teisės aktuose nustatyta tvarka susidaro analogiška situacija;
     2. kai subtiekėjas dėl objektyvių priežasčių (pavyzdžiui, subtiekėjui atsisakius dalyvauti Sutarties vykdyme, nutrūkus teisiniams santykiams su Tiekėju ir pan.) nebegali vykdyti visų ar dalies Sutartyje numatytų įsipareigojimų;
     3. Tiekėjas ar subtiekėjas privalo pakeisti subtiekėją, jei paaiškėja, kad jis neatitinka jam pirkimo dokumentuose keliamų reikalavimų.
  4. Pažeidus 15 p. nurodytas sąlygas bus laikoma, kad Tiekėjas pažeidė esmines Sutarties sąlygas, dėl ko Pirkėjas gali vienašališkai nutraukti šią sutartį.
  5. Subtiekėjo pasitelkimas neatleidžia Tiekėjo nuo atsakomybės vykdant šią Sutartį. Už subtiekėjo įsipareigojimų nevykdymą arba netinkamą jų vykdymą atsako Tiekėjas.
  6. Pirkėjas raštu informuoja subtiekėjus apie tiesioginio atsiskaitymo su subtiekėjais galimybę (jeigu ji galima dėl pirkimo sutarties pobūdžio) per 3 darbo dienas nuo informacijos apie subtiekėjus pateikimo dienos, o tuo atveju, kai šioje sutartyje nustatytais atvejais pakeičiamas Sutartyje nurodytas subtiekėjas ar pasitelkiamas naujas – per 3 darbo dienas nuo Pirkėjo rašytinio pritarimo dėl subtiekėjo pakeitimo/pasitelkimo dienos.

1. **Nenugalimos jėgos aplinkybės *(force majeure)***
   1. Šalis nėra laikoma atsakinga už bet kokių įsipareigojimų pagal Sutartį neįvykdymą ar dalinį neįvykdymą, jeigu Šalis įrodo, kad Sutartiniai įsipareigojimai neįvykdyti ar dalinai neįvykdyti dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užskirsti kelio šių aplinkybių ar jų pasekmių atsiradimui.
   2. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (*force majeure*) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl nenugalimos jėgos (*force majeure*) aplinkybes liudijančių pažymų išdavimo tvarkos patvirtinimo“. Esant nenugalimos jėgos aplinkybėms, Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų sutartinių įsipareigojimų neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.
   3. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau nei per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, o taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.
   4. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

## Šalių pareiškimai ir garantijos

* 1. Kiekviena iš Šalių pareiškia ir garantuoja kitai Šaliai, kad:
     1. Šalis yra tinkamai įsteigta ir teisėtai veikia pagal šalies, kurioje Šalis įsteigta įstatymus;
     2. Šalis atliko visus teisinius veiksmus, būtinus, kad Sutartis būtų tinkamai sudaryta ir galiotų, ir turi visus teisės aktais numatytus leidimus, licencijas, darbuotojus, reikalingus Prekėms parduoti;
     3. sudarydama Sutartį, Šalis neviršija savo kompetencijos ir nepažeidžia ją saistančių įstatymų, kitų privalomų teisės aktų, taisyklių, statutų, teismo sprendimų, įstatų, nuostatų, potvarkių, įsipareigojimų ir susitarimų;
     4. Sutartis yra Šaliai galiojantis, teisinis ir ją saistantis įsipareigojimas, kurio vykdymo galima pareikalauti pagal Sutarties sąlygas.
     5. Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Tiekėjas Pirkėjui įsipareigoja, kad pirkimo sutartį vykdys tik tokią teisę turintys asmenys.

## Sutarties galiojimas

* 1. Šalių sudaryta ir pasirašyta Sutartis įsigalioja Sutarties įvykdymo užtikrinimo Pirkėjui pateikimo dieną. Sutarties pratęsimai įforminami Šalių rašytiniu susitarimu, kuris įsigalios jo pasirašymo dieną ir taps neatsiejama Sutarties dalimi.
  2. Sutartis baigiasi:
     1. kai Šalys tinkamai įvykdo visas iš Sutarties kylančias prievoles dėl Prekių pristatymo ir atsiskaitymo;
     2. kai Šalys sutaria Sutartį nutraukti arba Sutartis nutraukiama įstatymu ar Sutartyje nustatytais atvejais.
  3. Pasibaigus Sutarčiai lieka galioti su Sutarties nuostatomis, susijusiomis su garantijomis, atsakomybe bei atsiskaitymais tarp Šalių, taip pat visos kitos Sutarties nuostatos, kurios, kaip aiškiai nurodyta, išlieka galioti pasibaigus Sutarčiai arba turi išlikti galioti.

## Sutarties pakeitimai

* 1. Sutarties keitimai galimi tik Pirkimų įstatymo 97 straipsnyje numatytais atvejais ir nustatyta tvarka.
  2. Sutarties sąlygų keitimą gali inicijuoti kiekviena Šalis, pateikdama kitai Šaliai atitinkamą prašymą bei jį pagrindžiančius dokumentus. Šalis, gavusi tokį prašymą, privalo jį išnagrinėti per 21 kalendorinę dieną ir kitai Šaliai pateikti motyvuotą raštišką atsakymą. Šalių nesutarimo atveju sprendimo teisė priklauso Pirkėjui. Šalims sutarus dėl Sutarties sąlygų keitimo, atitinkamų Sutarties sąlygų keitimas įforminamas šalių sutarimu, kuris tampa neatskiriama Sutarties dalimi.

## Esminiai Sutarties pažeidimai

* 1. Pardavėjo padarytas Sutarties pažeidimas laikomas esminiu, jeigu:
     1. Pardavėjas vėluoja perduoti Pirkėjui bent vieną Transporto priemonę ilgiau nei 30 (trisdešimt) kalendorinių dienų;
     2. Pardavėjo perduodamų Transporto priemonių kokybė ir techniniai duomenys neatitinka Techninėje specifikacijoje ir teisės aktuose nurodytų dokumentų reikalavimų;
     3. Pardavėjo pristatomos Transporto priemonės neatitinka Pirkimo sąlygų reikalavimų ir Pardavėjas per Sutartyje nurodytą terminą arba Šalių sutartą terminą, jei terminas Sutartyje nenurodytas, nepašalina nustatytų trūkumų;
     4. Pardavėjo pristatomos Transporto priemonės yra nekokybiškos, turi išvaizdos, medžiagų ar darbo defektų, arba defektų, atsiradusių dėl kokių nors Pardavėjo veiksmų ar jų nebuvimo, taip pat galinčių atsirasti normaliai naudojant Transporto priemones galutinėje jų paskirties vietoje esančiomis klimatinėmis ir aplinkos sąlygomis, ir Pardavėjas per Šalių sutartą terminą nepašalina nustatytų Transporto priemonės defektų;
     5. Nustačius Sutarties 7.14 ir/arba 8.4 punkte nurodytus atvejus;
     6. Pardavėjas per Sutartyje nustatytą terminą nepateikia naujo Sutarties įvykdymo užtikrinimo, kaip nurodyta Sutarties 4.5 punkte;
     7. Pardavėjas pažeidžia pasiūlymu prisiimtus įsipareigojimus.
  2. Pirkėjo padarytas Sutarties pažeidimas laikomas esminiu:
     1. jeigu Pirkėjas daugiau kaip 30 (trisdešimt) kalendorinių dienų pažeidė Sutartyje numatytą apmokėjimo terminą, kai Pardavėjas tinkamai įvykdė savo pareigas;
     2. Pirkėjas nesilaiko kitų, Sutartyje nurodytų, reikalavimų, nors apie tai buvo oficialiai įspėtas ir jam buvo duotas terminas ištaisyti Sutarties vykdymo trūkumus, dėl kurių negalimas tolimesnis Šalių pagal Sutartį prisiimtų įsipareigojimų vykdymas.
  3. Esminis Sutarties pažeidimas taip pat yra bet kurios Sutartyje numatytos Šalies prievolės per papildomai nustatytą ir (ar) Šalių sutartą terminą neįvykdymas.
  4. Nustačius esminį pažeidimą Pirkėjas pasinaudoja Sutarties užtikrinimais, nurodytais Sutarties 4.1 punkte.
  5. Visi Sutartyje, jos prieduose ir iš Sutarties esmės kylantys Šalių įsipareigojimai – dėl Sutarties objekto (dalyko), Sutarties kainos ir kainodaros taisyklių, apmokėjimo sąlygų ir tvarkos, Prekių kokybės, įsipareigojimų įvykdymo terminų, subteikėjo keitimo tvarkos – laikomi esminiais ir jų pažeidimas laikomas esminiu Sutarties pažeidimu. Ši nuostata neapriboja galimybės kitų Sutartyje (jos prieduose ir iš Sutarties esmės kylantys) nurodytų įsipareigojimų pažeidimų kvalifikuoti esminiais vadovaujantis Lietuvos Respublikos civilinis kodekso 6.217 straipsnio 2 dalimi.
  6. Sutarties nuostatų nesilaikymas neatleidžia Šalių nuo tinkamo ir savalaikio Sutarties sąlygų vykdymo.
  7. Pirkėjas Centrinėje viešųjų pirkimų informacinėje sistemoje Viešųjų pirkimų tarnybos nustatyta tvarka skelbia informaciją apie pirkimo sutarties neįvykdžiusius ar netinkamai ją įvykdžiusius tiekėjus (tiekėjų grupės atveju – visus grupės narius), taip pat apie ūkio subjektus, kurių pajėgumais rėmėsi tiekėjas ir kurie su tiekėju prisiėmė solidarią atsakomybę už pirkimo sutarties įvykdymą pagal Pirkimų įstatymo 62 straipsnio 5 dalį, jeigu pažeidimas įvykdytas dėl tos pirkimo sutarties dalies, kuriai jie buvo pasitelkti.

## Sutarties nutraukimas

* 1. Sutartis gali būti visiškai nutraukta Šalių susitarimu vienos iš Šalių pageidavimu (reikalavimu), praėjus 15 kalendorinių dienų nuo rašytinio pranešimo, kuriame nurodoma nutraukimo priežastis, išsiuntimo dienos. Sutartį siekianti nutraukti Šalis iš anksto pranešdama apie Sutarties nutraukimą, nustato ne trumpesnį nei 3 (trijų) darbo dienų terminą pranešime nurodytiems trūkumams ištaisyti. Esant 16.2.1, 16.2.3, 16.2.4 ir 16.3.2 punktų sąlygoms, trūkumų ištaisymo terminas nenustatomas. Jei kaltoji Šalis per pranešime nurodytą terminą nepašalina Sutarties pažeidimų, Sutartis laikoma nutraukta nuo įspėjimo termino pasibaigimo dienos.
  2. Pirkėjas turi teisę vienašališkai nutraukti šią Sutartį prieš terminą šiais atvejais:
     1. kai Tiekėjas bankrutuoja, yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;
     2. kai keičiasi Tiekėjo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui;
     3. kai Tiekėjas įsiteisėjusiu kompetentingos institucijos ar teismo sprendimu yra pripažintas kaltu dėl profesinio pažeidimo;
     4. kai Tiekėjas įsiteisėjusiu teismo sprendimu pripažintas kaltu dėl sukčiavimo, korupcijos, pinigų plovimo, dalyvavimo nusikalstamoje organizacijoje;
     5. kai Tiekėjas sudaro subtiekimo sutartį be Pirkėjo sutikimo;
     6. dėl kitokio pobūdžio neveiksnumo, trukdančio vykdyti Sutartį;
     7. kai Tiekėjas Sutarties nevykdo, vykdo ją netinkamai, darydamas esminius Sutarties pažeidimus, nurodytus 15.1 punkte;
     8. kai Pirkėjas, dėl objektyvių priežasčių, netenka poreikio pirkti Prekių;
     9. kitais, Pirkimų įstatymo 98 straipsnyje numatytais atvejais ir tvarka.
  3. Tiekėjas turi teisę vienašališkai nutraukti šią Sutartį prieš terminą šiais atvejais:
     1. kai Pirkėjas nevykdo ar netinkamai vykdo savo sutartinius įsipareigojimus, darydamas esminius Sutarties pažeidimus, nurodytus 15.2 punkte;
     2. kai Pirkėjas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija.
  4. Sutartis gali būti nutraukta ir kitais Lietuvos Respublikos civiliniame kodekse numatytais pagrindais.

## Ginčų nagrinėjimo tvarka

* 1. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.
  2. Kiekvieną ginčą, nesutarimą ar reikalavimą, kylantį iš šios Sutarties ar susijusį su šia sutartimi, jos sudarymu, galiojimu, vykdymu, pažeidimu, nutraukimu, šalys spręs derybomis. Ginčo, nesutarimo ar reikalavimo nepavykus išspręsti derybomis, ginčas bus sprendžiamas teisme pagal Pirkėjo buveinės vietą.

## Baigiamosios nuostatos

* 1. Vadovaujantis Pirkimų įstatymu, Sutartis negali pakeisti Tiekėjo pasiūlyme ir Pirkimo dokumentuose numatytų pirkimo sąlygų ir kainos. Pirkimo dokumentai ir Tiekėjo pasiūlymas, kiek jis iš esmės neprieštarauja Pirkimo dokumentams, yra sudėtinės šios Sutarties dalys.
  2. Nė viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai šaliai be išankstinio raštiško kitos Šalies sutikimo.
  3. Bet kokios Sutarties nuostatos pripažinimas negaliojančia ar prieštaraujančia Lietuvos Respublikos įstatymams ar kitiems teisės aktams neatleidžia Šalių nuo prisiimtų įsipareigojimų vykdymo. Šiuo atveju tokia Sutarties nuostata turi būti pakeista nuostata, atitinkančia teisės aktų reikalavimus ir kiek įmanoma artimesnė Sutarties tikslui bei kitoms jos nuostatoms.
  4. Ši Sutartis sudaryta lietuvių kalba, 2 (dviem) egzemplioriais, turinčiais vienodą teisinę galią – po vieną kiekvienai Šaliai.
  5. Šalys patvirtina, kad Sutartį perskaitė, suprato jos turinį ir pasekmes, priėmė ją kaip atitinkančią jų tikslus ir pasirašė aukščiau nurodyta data.
  6. Sutarties priedai:
     1. „Techninė specifikacija“ – 1 Sutarties priedas;
     2. „Pasiūlymas“ – 2 Sutarties priedas;

1. **Šalių rekvizitai**

# PIRKĖJAS PARDAVĖJAS

1. PVM sąskaita faktūra privalo būti pateikta per SABIS: <https://sabis.nbfc.lt/> [↑](#footnote-ref-1)